
1.	Forslagets genstand
Dette forslag vedrører en afgørelse om fastlæggelse af den holdning, der skal indtages på Unionens vegne i Det Internationale Kornråd ("IGC") i forbindelse med den planlagte vedtagelse af en forlængelse af konventionen om kornhandel af 1995 indtil den 30. juni 2027.
2.	Baggrund for forslaget
2.1.	Konventionen om kornhandel af 1995
Konventionen om kornhandel af 1995 ("konventionen") har til formål at fremme det internationale samarbejde om alle forhold vedrørende handel med korn, at fremme udvidelsen af den internationale handel med korn og at sikre denne handels friest mulige forløb. Konventionen har desuden til formål i størst mulig udstrækning at bidrage til stabilitet på de internationale kornmarkeder i alle medlemmers interesse, at øge den globale fødevaresikkerhed og at skabe et forum for udveksling af oplysninger og drøftelse af medlemmernes anliggender vedrørende kornhandel.
Konventionen trådte i kraft den 1. juli 1995. 
Den Europæiske Union er part i konventionen3.

2.2.	Det Internationale Kornråd
IGC er en mellemstatslig organisation, der søger at opfylde de mål, der er fastsat i konventionens artikel 1. IGC har især til formål at:
1. fremme det internationale samarbejde om alle forhold vedrørende handel med korn
fremme udvidelse, åbenhed og retfærdighed for den internationale handel med korn
bidrage til stabilitet på det internationale kornmarked, øge den globale fødevaresikkerhed og bidrage til udvikling af de lande, hvis økonomi afhænger af kommercielt salg af korn.
Disse målsætninger søges realiseret ved at forbedre gennemsigtigheden på markedet gennem udveksling af oplysninger, analyser og høringer om markedet og den politiske udvikling.
IGC har 30 medlemmer, bl.a. mange af verdens største kornproducenter samt importører. Ud over Den Europæiske Union tæller Argentina, Australien, Canada, Indien, Japan, Rusland, Ukraine, Det Forenede Kongerige og USA blandt medlemmerne. Derimod er hverken Kina eller Brasilien medlemmer. 
De 30 medlemmer i IGC har et samlet antal stemmer på 2 000. 
I forbindelse med budgetproceduren (se artikel 11 i konventionen), dvs. fastsættelse af medlemmernes årlige finansielle bidrag, har Unionen 375 stemmer i 2024/254. 
Med hensyn til beslutningstagning, dvs. når der afholdes afstemninger (se artikel 12 i konventionen), fordeles der 1 000 stemmer til 11 eksporterende medlemmer (herunder Unionen med 240 stemmer) og 1 000 stemmer til 19 importerende medlemmer. Det skal understreges, at IGC i princippet handler på grundlag af konsensus, og det er meget sjældent, at der bliver foretaget afstemning.

På møderne i Det Internationale Kornråd er Den Europæiske Union repræsenteret af Europa-Kommissionen. Medlemsstaterne kan deltage i IGC's møder, især i rådets møder.
2.3.	Den retsakt, der skal vedtages af Det Internationale Kornråd

Den 12. juni 2025 skal Det Internationale Kornråd på sit 62. møde vedtage en beslutning om en forlængelse af konventionen ("den påtænkte retsakt") på op til to år.
Formålet med den påtænkte retsakt, der er baseret på artikel 33 i konventionen, er at gøre det muligt for IGC at fortsætte sit arbejde.
Forlængelsen af konventionen vil omfatte perioden 1. juli 2025-30. juni 2027.
3.	Den holdning, der skal indtages på Unionens vegne

1. Konventionen blev indgået af Den Europæiske Union ved Rådets afgørelse 96/88/EF5 indtil den 30. juni 1998 og er siden da blevet forlænget regelmæssigt. Konventionen forlænges hver gang for en periode på højst to år i overensstemmelse med artikel 33 i konventionen. Den blev senest forlænget ved en beslutning truffet af IGC den 14. juni 2023 og gælder indtil den 30. juni 2025. 
Den Europæiske Union har altid været et aktivt medlem af IGC, og en yderligere forlængelse af konventionen med op til to år er i Unionens interesse. Unionen er en stor kornproducent og en ledende eksportør af hvede og byg, samtidig med at den er den største importør af majs. 	
Formålet med dette forslag er at indhente Rådets bemyndigelse til, at Kommissionen på Den Europæiske Unions vegne i IGC stemmer for, at konventionen forlænges indtil den 30. juni 2027. Den formelle beslutning om at forlænge konventionen vil efter planen blive truffet på det 62. møde i Det Internationale Kornråd den 12. juni 2025, der sandsynligvis vil blive afholdt via videokonference.
4.	Retsgrundlag
4.1.	Proceduremæssigt retsgrundlag
4.1.1.	 Principper
I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"6.
4.1.2.	 Princippernes anvendelse på det foreliggende tilfælde
IGC er et organ, der er oprettet ved konventionen om kornhandel af 1995.
IGC's påtænkte retsakt har den virkning, at den forlænger varigheden af konventionen, der er en internationalt bindende aftale for Unionen. Den påtænkte retsakt har derfor retsvirkning. 
Den påtænkte retsakt supplerer eller ændrer ikke den institutionelle ramme for aftalen.
Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.

4.2.	Materielt retsgrundlag
4.2.1.	Principper
Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.

4.2.2.	Princippernes anvendelse på det foreliggende tilfælde
Den påtænkte retsakts primære formål og indhold vedrører handel med landbrugsprodukter. 
Det materielle retsgrundlag for den foreslåede afgørelse er derfor artikel 207, stk. 4, første afsnit, i TEUF.

4.3.	Konklusion
Retsgrundlaget for den foreslåede afgørelse bør være artikel 207, stk. 4, første afsnit, i TEUF sammenholdt med artikel 218, stk. 9, i TEUF.
5.	Overholdelse af princippet om digitalt som standard
Ifølge den gennemførte digitale vurdering har det nuværende forslag ingen digitale aspekter, da der ikke er nogen digital relevans. 
Ved forslaget fastlægges EU's holdning med hensyn til forlængelse af en international aftale, konventionen om kornhandel af 1995, med to år indtil den 30. juni 2027.
Digitale midler eller dataudveksling er ikke omfattet af forslagets anvendelsesområde.

6.	Offentliggørelse af den påtænkte retsakt

Da konventionens varighed forlænges ved IGC's retsakt, vil den blive offentliggjort på IGC's officielle websted. 

Forslag til
RÅDETS AFGØRELSE
om den holdning, der skal indtages på Den Europæiske Unions vegne i Det Internationale Kornråd til forlængelsen af konventionen om kornhandel af 1995
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
under henvisning til forslag fra Europa-Kommissionen, og
ud fra følgende betragtninger:
(1)	Konventionen om kornhandel af 1995 ("konventionen") blev indgået af Unionen ved Rådets afgørelse 96/88/EF[footnoteRef:2] og trådte i kraft den 1. juli 1995. Konventionen blev indgået for en periode på tre år[footnoteRef:3]. [2: 	Rådets afgørelse 96/88/EF af 19. december 1995 om Det Europæiske Fællesskabs godkendelse af konventionen om kornhandel og konventionen om fødevarehjælp, der tilsammen udgør den internationale kornoverenskomst af 1995 (EFT L 21 af 27.1.1996, s. 47).]  [3: 	Rådets afgørelse (EU) 2023/991 af 15. maj 2023 om fastlæggelse af den holdning, der skal indtages på vegne af Den Europæiske Union i Det Internationale Kornråd for så vidt angår forlængelsen af konventionen om kornhandel af 1995 (EUT L 135 af 23.5.2023, s. 114), ELI: http://data.europa.eu/eli/dec/2023/991/oj).
3              EFT L 21 af 27.1.1996, s. 47.
4              Det Internationale Kornråd udøver sine aktiviteter på grundlag af regnskabsåret, der løber fra den 1. juli til den 30. juni.
5             EFT L 21 af 27.1.1996, s. 47.
6	Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 63 og 64.] 

(2)	I henhold til konventionens artikel 33 kan Det Internationale Kornråd forlænge konventionen med på hinanden følgende perioder, der hver for sig ikke må overstige to år. Siden konventionens indgåelse er den med regelmæssige mellemrum blevet forlænget med yderligere to år ad gangen. Den blev senest forlænget ved en beslutning truffet af Det Internationale Kornråd den 14. juni 20232 og gælder indtil den 30. juni 2025.
(3)	Det Internationale Kornråd skal på sin 62. samling den 12. juni 2025 vedtage en beslutning om forlængelse af overenskomsten for endnu en periode på op til to år fra den 1. juli 2025 til den 30. juni 2027.
(4)	Den holdning, der skal indtages på Unionens vegne på det 62. møde i Det Internationale Kornråd, bør fastlægges, da en forlængelse af konventionen er i Unionens interesse.
(5)	Unionen er en stor kornproducent og en ledende eksportør af hvede og byg, samtidig med at den er en af de største importører af majs. Unionen har altid været aktivt medlem af Det Internationale Kornråd, som spiller en vigtig rolle med hensyn til at stabilisere verdensmarkederne for korn og øge fødevaresikkerheden. Forlængelsen af konventionen er derfor i Unionens interesse —
VEDTAGET DENNE AFGØRELSE:
Artikel 1
Den holdning, der skal indtages på Unionens vegne på det 62. møde i Det Internationale Kornråd, skal være at stemme for, at konventionen om kornhandel af 1995 forlænges for endnu en periode på op til to år fra den 1. juli 2025 til den 30. juni 2027.
Artikel 2
Denne afgørelse er rettet til Kommissionen.
Udfærdiget i Bruxelles, den .
	På Rådets vegne
	Formand

	1.
	BUDGETPOST:
14 20 03 06 Internationale organisationer og aftaler

	BEVILLINGER:
B2025 5 277 000 EUR

	2.
	TITEL:
Forslag til Rådets afgørelse om den holdning, der skal indtages på Den Europæiske Unions vegne i Det Internationale Kornråd for så vidt angår forlængelse af konventionen om kornhandel af 1995.

	3.
	RETSGRUNDLAG: Retsgrundlaget for den foreslåede afgørelse bør være artikel 207, stk. 4, første afsnit, i TEUF sammenholdt med artikel 218, stk. 9, i TEUF.

	4.
	FORANSTALTNINGENS FORMÅL:
Forlængelse af konventionen om kornhandel med yderligere to år (fra 1.7.2025 til 30.6.2027).


	5.
	FINANSIELLE VIRKNINGER
	12-MÅNEDERS PERIODE


(mio. EUR)
	INDEVÆRENDE REGNSKABSÅR
2025
(mio. EUR)
	FØLGENDE REGNSKABSÅR
DB2026
(mio. EUR)

	5.0
	UDGIFTER, SOM AFHOLDES
–	OVER EU-BUDGETTET
(RESTITUTIONER/INTERVENTIONER)
–	OVER NATIONALE BUDGETTER
–	ANDET
	
	4,2
	4,45

	5.1
	INDTÆGTER
–	EU's EGNE INDTÆGTER 
(AFGIFTER/TOLD)
–	NATIONALE KILDER
	
	
	

	
	
	2025
	
	

	5.0.1
	UDGIFTSOVERSLAG
	–
	
	

	5.1.1
	INDTÆGTSOVERSLAG
	
	
	

	5.2
	BEREGNINGSMÅDE: Baseret på et skøn over antallet af stemmer fra EU (varierer hvert år) og et skøn over det beløb, der betales pr. stemme i GBP.

	6.0
	ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL?
	JA 

	6.1
	ER FINANSIERING MULIG VED OVERFØRSEL MELLEM KAPITLER PÅ DET LØBENDE BUDGET?
	–

	6.2
	ER ET TILLÆGSBUDGET NØDVENDIGT?
	–

	6.3
	BEVILLINGER TIL OPFØRELSE PÅ KOMMENDE BUDGETTER?
	JA 

	BEMÆRKNINGER:
Beløbene i forhold til 2026 og 2027 afhænger af, om der er budgetmidler til rådighed.
EU's årlige bidrag betales i GBP. Det beløb, der skal udbetales, kan variere afhængigt af det endelige antal stemmer, som EU tildeles, det beløb, der betales pr. stemme og på grundlag af valutakursen EUR/GBP. 
Beløbet for 2025/26 og 2026/27 kan stige moderat, hvis den høje inflation varer ved.

